stanford-oval/wikipedia huggingface dataset:
Rob Schneider

| Rob Schneider |
| --- | --- |
 Rob Schneider vuonna 2019.
Henkilötiedot
Koko nimi:  Robert Michael Schneider
Syntynyt: 31. lokakuuta 1963 (ikä 60)
Ammatti:  näyttelijä, koomikko, käsikirjoittaja, ohjaaja
Aiheesta muualla
Viralliset kotisivut
IMDb 
Elonet
Robert Michael ”Rob” Schneider (s. 31. lokakuuta 1963) on yhdysvaltalainen näyttelijä, koomikko, käsikirjoittaja ja ohjaaja. Hän tuli alun perin tunnetuksi Saturday Night Live -ohjelmasta ja on sittemmin esiintynyt muiden muassa elokuvissa Deuce Bigalow – 10 dollarin gigolo (1999), Elukka (2001) ja The Hot Chick (2002). Elokuvassa Aina eka kerta (2004) Schneider esittää Henry Rothin (Adam Sandler) ystävää.
Schneider syntyi San Franciscossa, Kaliforniassa, ja valmistui Terra Nova High Schoolista vuonna 1982. Hänellä on juutalaisia, saksalaisia ja filippiiniläisiä sukujuuria. Suureen suosioon noussut laulaja Elle King on Rob Schneiderin tytär.
Schneiderilla oli vuonna 2006 vähemmän mairitteleva kunnia voittaa huonoimman miespääosan Razzie elokuvasta Deuce Bigalow: Koko Euroopan gigolo (2005). Hänen ohjaajandebyyttinsä oli elokuvassa Big Stan vuonna 2008.
Filmografia

| --- | --- |
 Marsilaiset suksikaa kuuhun (Martians Go Home, 1989)  Boltsi hukassa (Necessary Roughness, 1991)  Yksin kotona 2 – Eksynyt New Yorkissa (Home Alone 2: Lost in New York, 1992)  Surf Ninjas (1993)  Demolition Man (1993)  Juntit Beverly Hillsissä (The Beverly Hillbillies, 1993)  Judge Dredd – tuomari (Judge Dredd, 1995)  Periskooppi pystyyn (Down Periscope, 1996)  Pinokkion seikkailut (The Adventures of Pinocchio, 1996)  Sammy the Screenplay (1997)  Täystyrmäys (Knock Off, 1998)  Petollinen suunnitelma (Susan’s Plan, 1998)  Juomahemmo (The Waterboy, 1998)  Big Daddy (1999)  Muppetit avaruudesta (Muppets from Space, 1999)  Deuce Bigalow – 10 dollarin gigolo (Deuce Bigalow: Male Gigolo, 1999)  Little Nicky (2000)  The Mummy Parody (2001)  Elukka (The Animal, 2001)  Herra Deeds (Mr. Deeds, 2002)  Eight Crazy Nights (2002) (ääni)  The Hot Chick (2002)  The Electric Piper (2003) (ääni)  Aina eka kerta (50 First Dates, 2004)  Maailman ympäri 80 päivässä (Around the World in 80 Days, 2004) :  Luunmurskaajat (The Longest Yard, 2005)  Back to Norm (2005)  Deuce Bigalow: Koko Euroopan gigolo (Deuce Bigalow: European Gigolo, 2005)  Grandma’s Boy (2006)  Vaihtopenkin vakkarit (The Benchwarmers, 2006)  Klik! (Click, 2006)  Huisi hai (Shark Bait, 2006) (ääni)  Mini-mies (Little Man, 2006)  Juliana and the Medicine Fish (2007)  Voitte suudella sulhasta (I Now Pronounce You Chuck & Larry, 2007)  Big Stan (2007)  American Crude (2008)  Zohan – lupa saksia (You Don’t Mess with the Zohan, 2008)  Iltasatuja (Bedtime Stories, 2008)  Wild Cherry (2009)  American Virgin (2009)  Oikeesti aikuiset (Grown Ups, 2010)  The Chosen One (2010)  Elf Sparkle and the Special Red Dress (2010)  Noah’s Ark: The New Beginning (2011) (ääni)  You May Not Kiss the Bride (2011)  Norm of the North (2012) (ääni)  The Outback (2012) (ääni)  The Ridiculous 6 (2015)
Aiheesta muualla

Rob Schneider Internet Movie Databasessa. (englanniksi)
Rafael Ronimus

Rakas Rudolf Rafael Ronimus (6. huhtikuuta 1884 Viipuri – 13. helmikuuta 1934 Helsinki) oli suomalainen suomen ja ruotsin kielellä kirjoittanut kirjailija. Hän käytti myös nimimerkkiä Ragnar Rang.
Ronimus pääsi ylioppilaaksi 1904. Ronimus oli mukana teosofien toiminnassa ja hänen runojaan ja kertomuksiaan ilmestyi teosofien Ruusu-Risti-lehdessä. Ronimus toimi myös 1925 perustetun Terijoen Ruusu-Risti-ryhmän puheenjohtajana.
Teoksia

Sånger vid Saimen.       Lilius & Hertzberg, Helsingfors 1915
Ballader och annan sång från engelskan.    Helsingfors 1916
Judit : skådespel.    1917
Sånger vid Saimen : samling 2.       Helsingfors 1917
Sånger vid Saimen : samling 3.       Helsingfors 1918
Vid Saimen och vid Seine : stämningar och intryck.    Helsingfors 1918
Filip.    Helsingfors 1919
Högtid : nya dikter, samling 8.     Helsingfors 1919
Jeesus Natsarealainen ; Pythagoras ; Judith ja Holofernes : draamoja.    Tietäjä, Viipuri 1923
Pyhä Fransiskus : näytelmä etsijästä ja ihmisestä. Ruusu-risti-kirjasto n:o 32,     Mystica, Helsinki 1926
Nimimerkillä Ragnar Rak:
Odi et amo .       Söderström, Helsingfors 1912
Skogssjön.       Söderström, Helsingfors 1913
Syn och sång.       Söderström, Helsingfors 1913
Ruotsinnoksia

Izumo Takeda : Terakoya eller Byskolan : historiskt sorgespel i en akt, från tyskan av Rafael Ronimus.    Helsingfors 1918
Aiheesta muualla

teosofia.net-sivusto : Rafael Ronimuksen Ruusu-Risti-lehdesä ilmestyneitä suomenkielisiä runoja
Remus von Woyrsch

Remus von Woyrsch
Remus von Woyrsch (4. helmikuuta 1847 – 6. elokuuta 1920 Pilsnitz, lähellä Breslauta) oli saksalainen sotamarsalkka, joka palveli komentajana ensimmäisessä maailmansodassa.
Woyrsch liittyi Preussin armeijaan vuonna 1866 ja valmistui upseeriksi seuraavana vuonna. Hän osallistui sotaan Itävaltaa vastaan 1866 ja Ranskan–Saksan sotaan 1870–1871. Vuosina 1882–1896 hän palveli pääesikunnassa ja oli sen jälkeen rykmentin sekä vuodesta 1901 divisioonan ja vuodesta 1904 armeijakunnan komentajana. Woyrsch ylennettiin 1906 jalkaväenkenraaliksi ja hän ehti jo vetäytyä eläkkeelle vuonna 1911. Maailmansodan sytyttyä 1914 hänet kuitenkin kutsuttiin takaisin palvelukseen ja hän sai komentoonsa Sleesian Landwehr-joukot, jotka sijoitettiin itärintamalle. Woyrschin joukot alistettiin Itävalta-Unkarin armeijalle, ja hän pelasti Viktor von Danklin Itävalta-Unkarin ensimmäisen armeijan tuholta tappiollisen Rava Russkan taistelun jälkeen suojaamalla sen perääntymisen. Tämän jälkeen Woyrschille muodostettiin lokakuussa 1914 oma armeijaryhmä, joka osallistui seuraavan kahden vuoden aikana sotatoimiin Venäjää vastaan. Woyrsch voitti venäläiset Thornin ja Siennon taisteluissa kesäkuussa 1915 ja osallistui Ivangorodin valtaukseen saman vuoden elokuussa sekä venäläisten hyökkäyksen torjumiseen Baranowiczessa kesällä 1916. Hänet ylennettiin näiden ansioiden seurauksena kenraalieverstiksi.
Elokuussa 1916 Woyrsch sai komennettavakseen Baijerin prinssi Leopoldin entisen armeijaryhmän eteläisesä Puolassa. Venäjän tehtyä aselevon Woyrschin armeijaryhmä hajotettiin joulukuussa 1917 ja hän siirtyi eläkkeelle sotamarsalkaksi ylennettynä.
Rastassurukki

| Rastassurukki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Surukit Schiffornis
Laji::  turdina
Kaksiosainen nimi
 Schiffornis turdina  (Wied, 1831) 

Katso myös
   Rastassurukki Wikispeciesissä   Rastassurukki Commonsissa 
Infobox OKNimi-testi OKIUCN-testi OK: 
Rastassurukki (Schiffornis turdina) eli aiemmalta nimeltään rastastanssija on tityrojen heimoon kuuluva varpuslintu.
Levinneisyys

Rastassurukkia tavataan laajalla alueella Meksikon eteläosista Brasilian keskiosiin ja Boliviaan. Lisäksi sitä esiintyy erillään Brasilian itäosissa. Lajin kannaksi arvioidaan 500 000 – 4 999 999 yksilöä. Se on luokiteltu elinvoimaiseksi. Rastassurukin elinympäristöä ovat kosteat metsät.
Riachuelo (S22)

| Riachuelo |
| --- | --- |
 Riachuelo (S22) sukellusvenemuseona Rio de Janeirossa

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  26. toukokuuta 1973
Laskettu vesille:  6. syyskuuta 1975
Palveluskäyttöön:  12. maaliskuuta 1977
Poistui palveluskäytöstä:  1997
Tekniset tiedot
Uppouma:  1 610 t (pinnalla) 2 410 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6000 shp
Nopeus:  17 solmua (sukelluksissa)
Miehistöä:  62
Aseistus
Aseistus:  8 x 21" (533 mm) torpedoputkea
Riachuelo (runkonumero S22) oli Brasilian laivaston Oberon-luokan sukellusvene.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 26. toukokuuta 1973. Se laskettiin vesille 6. syyskuuta 1975 ja valmistui 12. maaliskuuta 1977.
Palvelus

Alus poistettiin palveluksesta 1997.
Aiheesta muualla

Kuvia tai muita tiedostoja aiheesta Riachuelo (S22) Wikimedia Commonsissa
Oberon-luokan sukellusveneet
| --- | --- |
Royal Navy:  HMS Oberon - HMS Odin - HMS Orpheus - HMS Olympus - HMS Osiris - HMS Onslaught - HMS Otter - HMS Oracle - HMS Ocelot - HMS Otus - HMS Opossum - HMS Onyx(I) - HMS Opportune - HMS Onyx
Australian laivasto:  HMAS Onslow - HMAS Orion - HMAS Otama - HMAS Otway - HMAS Ovens - HMAS Oxley
Kanadan laivasto:  HMCS Ojibwa (ex-HMS Onyx) - HMCS Onondaga - HMCS Okanagan
Brasilian laivasto:  Humaitá - Tonelero - Riachuelo
Chilen laivasto:  Hyatt - O'Brien
Reckless Love (albumi)

| Reckless Love Reckless Love |
| --- | --- | --- |

Studioalbumin tiedot
 Julkaistu: 24. helmikuuta 2010
 Tuottaja(t): Ilkka Wirtanen
 Tyylilaji: glam metal
 Kesto: 40.39
 Levy-yhtiö: Universal Music
Listasijoitukset
  13.
Reckless Loven muut julkaisut
| Speed Princess (EP) 2006 | Reckless Love 2010 | Animal Attraction 2011 |
Singlet albumilta Reckless Love
 ”One More Time” Julkaistu: 2009-06-088. kesäkuuta 2009  ”Beautiful Bomb” Julkaistu: 2009-10-1515. lokakuuta 2009  ”Romance” Julkaistu: 2010-03-1010. maaliskuuta 2010  ”Badass” Julkaistu: 2010-04-2626. huhtikuuta 2010  ”Back To Paradise” Julkaistu: 2010-10-044. lokakuuta 2010
Reckless Love on Reckless Loven esikoisalbumi, joka julkaistiin 24. helmikuuta 2010. Se ylsi ensimmäisellä viikolla Suomen virallisen listan sijalle 13.
Kappaleista ”One More Time”, ”Beautiful Bomb”, ”Badass”, ”Romance” ja ”Back to Paradise” kuvattiin musiikkivideot.
Kappaleet

Feel My Heat – 3.46
One More Time – 3.36
Badass – 4.04
Love Machine – 3.44
Beautiful Bomb – 3.12
Romance – 3.16
Sex – 4.02
Back to Paradise – 3.56
So Yeah!! – 3.26
Wild Touch – 4.08
Born to Rock – 3.29
Kokoonpano

Olli Herman – laulu
Pepe – kitara, taustalaulu
Jalle Verne – basso, taustalaulu
Hessu Maxx – rummut
+
Ilkka Wirtanen – kosketinsoittimet, tuottaja
Arvostelut

Soundi:
Aiheesta muualla

Reckless Loven kotisivut
Reckless Love (albumi) Myspacessa (englanniksi)
Remy Bonjasky

| Remy Bonjasky |
| --- | --- |

Henkilötiedot
Syntynyt: 10. tammikuuta 1976 (ikä 48) Paramaribo, Suriname
Kansalaisuus:   Alankomaat
Potkunyrkkeilijä
Lempinimi:  The Flying Gentleman
Aktiivisena:  1995–2009 2012–2014
Pituus:  192 cm
Paino:  108,8 kg
Kätisyys:  oikea
Seura(t):  Mejiro Gym Vos Gym
Tilastot
Ottelut:  96
Voitot:  78
– tyrmäyksellä:  40
– päätöksellä:  38
Tappiot:  18
Aiheesta muualla
www.remybonjasky.com
Remy Kenneth Bonjasky (s. 10. tammikuuta 1976 Paramaribo, Suriname) on surinamelais-alankomaalainen raskaansarjan potkunyrkkeilijä. Hän on voittanut kolme K-1:n raskaansarjan mestaruutta. Bonjansky aloitti potkunyrkkeilyn 18-vuotiaana, kun hänen potkunyrkkeilyä harrastanut ystävänsä otti hänet mukaansa sparratakseen hänen kanssaan. Nuori Bojansky innostui lajista niin, että päätti jatkaa sen parissa.
Robotit ja imperiumi

| Robotit ja imperiumi> Robots and Empire |
| --- | --- |

Alkuperäisteos
Kirjailija:  Isaac Asimov
Genre:  Scifi trilleri
Kustantaja:  Doubleday
Julkaistu:  1985
Sivumäärä:  383
ISBN:  0-385-19092-1
Suomennos
Suomentaja:  Pekka Markkula
Kansitaiteilija:  Heikki Kalliomaa
Kustantaja:  WSOY
Julkaistu:  1989
Ulkoasu:  Sidottu
Sivumäärä:  476
ISBN:  951-0-15501-2
Sarja: Robotti
Edeltävä:  Aamunkoiton robotit
Löydä lisää kirjojaKirjallisuuden teemasivulta
Robotit ja imperiumi (engl. Robots and Empire) on vuonna 1985 ilmestynyt scifiromaani, jonka on kirjoittanut Isaac Asimov. Suomeksi kirja julkaistiin 1989. Kirja on viimeinen romaani Asimovin Robotti-sarjassa ja se yhdistää Robotti-sarjan tapahtumat Imperiumi-sarjaan tuomalla mukaan Galaktisen Imperiumin.
Juoni

Edellisten kirjojen päähenkilön, etsivä Elijah Baleyn, kuolemasta tulee kuluneeksi kaksisataa vuotta. Hänen avaruuslainen rakastajansa Gladia ei kuitenkaan ole unohtanut häntä, vaan pitää tämän muistoa yllä. Hän on myös saanut perintönä robotikko Han Fastolfelta R. Daneel Olivawin ja R. Giskardin, jonka telepaattisista kyvyistä ei tiedä kukaan muu, kuin Daneel.
Kuten muutkin avaruuslaiset, Gladiakin elää pidempään, kuin normaalit maan ihmiset, eikä ole muuttunutkaan 200 vuodessa paljoa. Käy ilmi, että hänen entinen kotiplaneettansa Solaria on hylätty ja jälkeen on jätetty vain miljoonia robotteja.
Samaan aikaan edesmenneen robotikko Han Fastolfen entinen kilpailija Kelden Amadiro, joka useimpien muidenkin avaruuslaisten tavoin vihaa maasta kotoisin olevia uudisasukkaita, päättää ryhtyä toimiin estääkseen asutuksen leviämisen galaksissa. Apunaan hänellä on tunnettu robotikko ja Han Fastolfen tytär Vasilia Fastolfe.
Tästä romaanista käynnistyy sittemmin monessa tarinassa punaisena lankana oleva maapallon muuttuminen radioaktiiviseksi.  Asimov sijoittaa tämän kehityksen käynnistymispisteeksi kuuluisan Three Mile Islandin entisen ydinvoimalan Harrisburgissa.
Asimov myös alkaa hiljalleen kaivaa maata robotiikan kolmen pääsäännön alta: hän kehittää "Nollannen pääsäännön", joka itse asiassa tilanteen niin vaatiessa kumoaa muut pääsäännöt.
Isaac Asimovin romaanit
Ruijan Suomenkielinen Lehti

Ruijan Suomenkielinen Lehti oli suomenkielinen Norjan Vesisaaressa vuonna 1877 ilmestynyt sanomalehti. Ruijan Suomenkielisen Lehden perusti Israel Bergström, joka oli muuttanut Vesisaareen Ruotsin suomenkielisestä Länsipohjasta.
Lehden toimittajana toimi suomalainen ylioppilas J. G. Cajan. Päätoimittaja Bergström hoiti myös raha-asiat. Alkuvaikeutena oli, ettei sanomalehden painaneessa kirjapainossa ollut tarpeeksi ä-kirjaimia. Lehdessä oli uutisia Norjasta ja Suomesta, alueen suomalaisille suunnattua tietoa esimerkiksi kalastuksesta ja hylkeenpyynnistä sekä mainoksia. 1877 ulkomaanuutisista Ruijan Suomenkielinen Lehti käsitteli esimerkiksi Venäjän ja Turkin sotaa.
Ruijan Suomenkielinen Lehti oli tarkoitettu alueen suomenkieliselle väestölle, joka muodosti tuohon aikaan huomattavan osan Vesisaaren kunnan väestöstä. Paulaharjun mukaan Vesisaaren suomalaiset muodostivat väestön enemmistön 1870-luvulla ja Ruijassa asui ainakin 6000 suomenkielistä.
Alueen norjalainen hallinto ei kuitenkaan hyväksynyt suomenkielistä sanomalehteä. Norjan viranomaiset ja papit ryhtyivät vastatoimiin lehteä vastaan. Harvoja norjalaisia, jotka julkisesti puolustivat Ruijan Suomenkielistä Lehteä oli Karl Akre, joka oli opettanut paikallisia suomalaisia. Norjalaisten vastustus johtui maan hallituksen politiikasta, joka pyrki assimiloimaan saamen- ja suomenkieliset vähemmistöt norjalaisiin.
Ruijan Suomenkielinen Lehti lakkasi ilmestymästä vain 25 numeron jälkeen.  Lehti ilmestyi 1.7 - 12.12.1877.
Rok Kopitar

| Mitalit> Maa:   Jugoslavia.Miesten yleisurheilu.Välimeren kilpailut  | Mitalit> Maa:   Jugoslavia.Miesten yleisurheilu.Välimeren kilpailut  | Mitalit> Maa:   Jugoslavia.Miesten yleisurheilu.Välimeren kilpailut  | Maa:   Jugoslavia> Miesten yleisurheilu. |
| --- | --- | --- | --- |
|  Kultaa | Split 1979 | 400 m aitajuoksu |  |
Rok Kopitar (s. 5. toukokuuta 1959 Celje, Jugoslavia) on entinen slovenialainen aitajuoksija. Kopitar edusti urallaan Jugoslaviaa. Kesäolympialaisissa 1980 Moskovassa Kopitar sijoittui viidenneksi 400 metrin aitajuoksussa. Samassa lajissa Kopitar voitti kultaa Välimeren kilpailuissa vuonna 1979 Splitissä. Kopitarin ennätys 400 metrin aitajuoksussa oli 49,11 sekuntia, jonka Kopitar juoksi vuonna 1980. Vielä vuonna 2008 Kopitarin hallussa oli 400 metrin aitajuoksun Slovenian ennätys.
Aiheesta muualla

Rok Kopitar (Arkistoitu – Internet Archive)
Miesten 400 metrin aitajuoksun Välimeren kilpailujen voittajat
Reckoning Night

| Reckoning Night Sonata Arctica |
| --- | --- | --- |

Studioalbumin tiedot
 Äänitetty : maalis–kesäkuu 2004 Tico Tico Studio, Kemi
 Julkaistu: 11. lokakuuta 2004
 Formaatti: CD, LP
 Tuottaja(t): Sonata Arctica Markus Staiger
 Tyylilaji: power metal progressiivinen metalli
 Kesto: 55.16
 Levy-yhtiö: Nuclear Blast
Listasijoitukset
  2.  57.  69.  77.  85.  92.
Sonata Arctican muut julkaisut
| Don’t Say a Word 2004 | Reckoning Night 2004 | For the Sake of Revenge 2006 |
Singlet albumilta Reckoning Night
 ”Don’t Say a Word” Julkaistu: 23. elokuuta 2004  ”Shamandalie” Julkaistu: 6. joulukuuta 2004
Reckoning Night on Sonata Arctican neljäs studioalbumi, joka julkaistiin 11. lokakuuta 2004. Se äänitettiin keväällä 2004. Levyyn sisältyy piilotettu kappale ”Jam”'. Japanin painoksessa on mukana bonuskappale ”Wrecking the Sphere”. Kappale ”Don’t Say a Word” on julkaistu myös Edel Recordsin kokoelmalevyllä Suomimetallia.
Reckoning Night debytoi Suomen virallisen albumilistan sijalla kaksi, jolla se pysytteli kaksi viikkoa. Listaviikkoja kertyi yhteensä kahdeksan. Albumi myi Suomessa kultaa ja se on Sonata Arctican siihen mennessä kansainvälisesti myydyin albumi yli 100 000 kappaleen myynnillään. Saksassa listasijoitus oli 77., Norjassa 69., Sveitsissä 85, Ruotsissa 57. ja Espanjassa 92.
Reckoning Nightilta julkaistiin kaksi singleä. Esikoissinglestä ”Don't Say a Word” tuli yhtyeen toinen ensimmäiselle sijalle singlelistalla yltänyt single ja ensimmäinen, joka ylsi tähän ensimmäisellä listaviikollaan. Samaisesta kappaleesta julkaistiin myös nelikappaleinen EP, joka oli samoihin aikoihin singlen kanssa singlelistalla, parhaimmillaan neljännellä sijalla. Toinen single, ”Shamandalie”, oli listalla yhdeksän viikkoa, joista kaksi sijalla kolme.
Kappaleet

Kaikki kappaleet säv. ja san. Tony Kakko, ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Misplaced |  |  | 4.42 |  |  |  |  |  |
| 2. | Blinded No More |  |  | 5.33 |  |  |  |  |  |
| 3. | Ain't Your Fairytale |  |  | 5.26 |  |  |  |  |  |
| 4. | Reckoning Day, Reckoning Night... (instrumentaali)  |  |  | 3.21 |  |  |  |  |  |
| 5. | Don't Say a Word |  |  | 5.49 |  |  |  |  |  |
| 6. | The Boy Who Wanted to Be a Real Puppet |  |  | 4.44 |  |  |  |  |  |
| 7. | My Selene | Jani Liimatainen | Jani Liimatainen | 5.28 |  |  |  |  |  |
| 8. | Wildfire |  |  | 4.36 |  |  |  |  |  |
| 9. | White Pearl, Black Oceans... |  |  | 8.47 |  |  |  |  |  |
| 10. | Shamandalie |  |  | 4.04 |  |  |  |  |  |
| 11. | Wrecking the Sphere (bonuskappale japanilaisessa versiossa)  |  |  | 7.02 |  |  |  |  |  |
| 12. | Jam (piilotettu kappale)  |  |  | 2.51 |  |  |  |  |  |
|  |  |  |  | 55.16 |  |  |  |  |  |
Kokoonpano

| --- | --- |
 Yhtye Tony Kakko – laulu  Jani Liimatainen – kitarat  Henrik Klingenberg – koskettimet  Marko Paasikoski – basso  Tommy Portimo – rummut + Nik Van-Eckmann – miesääni (kappaleet ”Don’t Say a Word”, ”White Pearl, Black Oceans” ja ”Wildfire”) :  Tuotanto Ahti Kortelainen – äänittäjä  Mikko Karmila – miksaaja (Finnvox)  Mika Jussila – masteroija (Finnvox)  Janne Pitkänen – kansikuva  Toni Härkönen – valokuvat
Arvostelut

Imperiumi: 9/10
Soundi:
Aiheesta muualla

sonataarctica.info, sanoitukset
Levyarvio Imperiumi.netissä
Albumi Reckoning Night Encyclopaedia Metallum -sivustolla (englanniksi)
Reckoning Night Discogsissa. (englanniksi)
Real Zaragoza

| Real Zaragoza |
| --- | --- |

Koko nimi:  Real Zaragoza, SAD
Perustettu:  18. maaliskuuta 1932
Kaupunki:  Zaragoza, Espanja
Kenttä:  La Romareda
– kapasiteetti:  34 596
Sarja:  Segunda División
Puheenjohtaja:   Jorge Mas Santos
Päävalmentaja:   Víctor Fernández
Infobox OKNimi-testi OK: 
Real Zaragoza on espanjalainen jalkapalloseura Aragonian Zaragozasta. Seura perustettiin vuonna 1932, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. Joukkueen kotistadion on La Romareda, jonka kapasiteetti on noin 35 000.
Saavutukset

Espanjan cup (6): 1964, 1966, 1986, 1994, 2001, 2004
Espanjan supercup (1): 2004
Messucup (1): 1964
Cup-voittajien cup (1): 1995
Entisiä päävalmentajia

Manolo Jiménez (2012–2013)
Javier Aguirre (2010–2011)
José Aurelio Gay (2009–2010)
Marcelino García Toral (2008–2009)
Javier Irureta (2008)
Ander Garitano (2008)
Víctor Muñoz (2004–2006)
Juan Manuel Lillo (2000)
Víctor Fernández (1991–1997, 2006–2008)
Radomir Antić (1988–1990)
Leo Beenhakker (1981–1984)
Vujadin Boškov (1978–1979)
Arsenio Iglesias (1977–1978)
Lucien Muller (1976–1977)
Aiheesta muualla

Kuvia tai muita tiedostoja aiheesta Real Zaragoza Wikimedia Commonsissa
Real Zaragozan sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Zaragozan vuonna 1995 voittama Cup-voittajien cup.
Rujo, rampa ja perisokea

Rujo (myös ruho), Rampa ja Perisokea esiintyvät suomalaisissa loitsurunoissa. Nämä pahat veljekset tekevät noituuksia ihmisten vahingoksi. He ovat kolme Loviattaren (tunnetaan nimillä Louhi, Louheatar, Lovetar) eli Pohjolan emännän yhdeksästä pojasta. Heidän äitinsä hedelmöittyi tuulesta tai yhtymällä Tursaaseen tai piruun.
Pistosanojen, noidannuolta parantavien loitsujen mukaan pojat ovat osaltaan vastuussa ensimmäisestä noidannuolesta. Veljet takovat noidannuolet maailmanpuun lastuista ja ampuvat ne umpimähkään:
Rujo piiliä pitävi,

Rampa jousta jännittävi,

ampuvi Perisokia...
Ensimmäisen nuolistaan pojat ampuvat maahan, toisen taivaaseen. Kolmas noidannuoli osuu kallioon, ja kimpoaa siitä ihmisiin. Siitä lähtien noidannuolet ovat sairastuttaneet ihmisiä. (katso myös:noidannuolten synty)
Joissain runoissa Loviatar tai vastaava hahmo synnyttää yhdeksän sairautta.